『ひきポス』は、ひきこもり当事者、経験者の声を発信する情報発信メディア。ひきこもりや、生きづらさ問題を当事者目線で取り上げます。当事者、経験者、ご家族、支援者の方々へ、生きるヒントになるような記事をお届けしていきます。
#000001
Vastigi la Nocion "Hikikomoro" – Pensante pri Tempo kiam ĉiuj fariĝas "Hikikomoruloj" (Parto 2).
#000002
手にとって読める!ひきポス冊子版(オール書き下ろし)「ひきこもりと母」13号発売中!
#000004
Resumo de la 1-a parto (en lingvoj angla kaj japana)
#000006
Ĉi tiu parto traktas la originon de la fenomeno hikikomori (hikikomoro) en la pasinteco, ĝian tutmondan disvastiĝon, la naskiĝon de la "prototipa bildo de hikikomoruloj", kaj la unuflankan bildon kiu ekestis. Ĉi tiu parto traktas la originon de la fenomeno hikikomori (hikikomoro) en la pasinteco, ĝian tutmondan disvastiĝon, la naskiĝon de la "prototipa bildo de hikikomoruloj", kaj la unuflankan bildon kiu ekestis.La hikikomorulo kiu plej proksimus al ĉi tiu arketipa figuro – tiu kiu neniam prenas unu paŝon ekster sia dormoĉambro – hodiaŭ laŭdire reprezentas malpli ol 3% de ĉiuj hikikomoruloj. (* 1)
#000007
Tamen pensi, ke ĉi tiuj "malpli ol 3%" fakte reprezentas 100%-ojn de la hikikomoraj sociaj retiriĝintoj fariĝis la bazo de multaj unuflankaj diskursoj kaj raportoj pri hikikomoro. Ankaŭ, ĉirkaŭ la jaro 2000 krimaj aferoj ligitaj al iuj "misteraj kaj egoismaj hikikomoruloj" okazis kaj refortigis la negativan bildon pri hikikomoro.
#000009
Kiel klarigite en Parto 1 (angle), la ĉi-supra "prototipa bildo de hikikomoro" estis kreita ĉirkaŭ la jaro 2000. Ekde tiam ĝi ekradikiĝis kiel la tipa reprezento de hikikomoro en Japanio kaj en ĉiuj aliaj landoj. Dum la pasintaj du aŭ tri jaroj, tamen, la specifaĵoj kiuj restriktas la bildon de retiriĝantoj al ĉi tiu stereotipo eksplodis unu post la alia. Nun vi povas esti hikikomorulo eĉ se:
#000010
Ĉi tio estas ĉar kazoj kiuj ne respondis al la postuloj difinintaj hikikomoron ĝis nun komencis esti "malkovrataj", "atentigataj" aŭ "elvenantaj" unu post unu. Ĉi tiu ŝanĝo estas deviginta homojn pligrandigi sian nocion pri kio hikikomoro estas, dum la kategorioj de homoj kvalifikitaj por publika hikikomora subteno ankaŭ pli diversiĝis. Se tiuj celaj kategorioj pligrandiĝis lastatempe (kun "hikikomoro" iĝanta "socia hikikomoro"), ili estas eĉ pli multnombraj nun, kun la jenaj vortoj naskiĝintaj ekde decembro 2018:
#000012
Kvankam ĉiom de tiu ĉi terminigado adoptas nesamajn angulojn kaj nivelojn de detaloj, ĉu ĝi fakte ne prezentas komunan similecon?
#000013
La Aŭdaco Prezenti sin kiel Hikikomorulon
#000014
Rigardante ĉi tiun fenomenon, iuj homoj levas demandojn kiel: "Kial homoj tiel forte volas hikikomorumi?". Tio kion ili pensas, ĉi tiel, estas: "Hikikomoro aŭ ne, tiom longe ke ĝi situas sur tiu dubebla lim-linio, mi certe ne volus propravole meti min mem en tian socie malestimatan kategorion".
#000015
Mi estas unu el la tojisha [koncernataj personoj –trad.] al kiuj oni faras tiajn demandojn. Intervjuate de la amaskomunikiloj kiel hikikomorulo, mi jam aŭdis neatendite: "Sed se vi povas eliri kiel vi estas farinta nun, ne plu necesas prezenti vin kiel hikikomorulon, ĉu ne?" Tio okazas eĉ pli kiam mi aperas en televido. Kompreneble, tia demando nature okazos, se vi nur rigardas min kiam mi eliras la domon.
#000016
Sed por mi, eliri la domon estas nekutima afero.Se paroli en tiuj terminoj hare (nekutimaj, ceremoniaj terminoj) kaj ke (kutimaj, ĉiutagaj terminoj), kiujn ni havas en Japanio, iri eksteren respondas al miaj hare-periodoj. Vi ne vidas la "ĉiutagan" min, la ke-an min, en mia ĉambro, enlitigitan kaj nekapablan moviĝi.
#000017
*1. "hare" kaj "ke"Origine uzataj en folklorostudoj kaj kultura antropologio, ĉi tiuj du nocioj klasifikas la epokon de la vivo de la japana popolo en kutima/nekutima diĥotomio. La esprimo "hare", laŭdire derivita de la vorto signifanta "sunplena vetero", rilatas al nekutimaj eventoj kiel ritoj kaj festivaloj, dum "ke" rilatas al la ĉiutaga vivo, kiam io speciala ne okazas.
#000018
Mi estas la sola kiu povas vidi ĉi tiun ĉiutagan flankon de mi mem. Kaj mi povas kaŝi ĝin, se mi emas fari tion.
#000019
Ankaŭ, ne plu povi paroli rilatas al la timo rezigni pri la sola spaco kie vi povas ricevi iom da zorgo de la socio. Efektive, eĉ se vi nun ne ricevas multan zorgon de la socio, via avara koro eble ŝatus konservi iom da spaco por ricevi ion en la estonteco, kiel ekzemple mondonon. Ĉu ne estas io kion vi povas diri pri multaj hikikomoruloj (aŭ eksaj hikikomoruloj) kiuj elektas ĉi tiun identecon, kvankam ili aspektas "ne-hikikomoraj"? Tial vi verŝajne trovos malvalorigajn kialojn se vi analizas la profundan psikologion de tiuj kiuj adoptas ĉi tiun identecon kiam ili povas elekti ĉu "hikikomori" aŭ "ne-hikikomori". Tamen, laŭ tiuj kiuj faras tian elekton, la socia stato de hikikomoro multe pliboniĝis ĝis nun. Do, ne nepre estas elekto kiun vi povas malestimi kiel "kalkuladon".
#000021
Do, se la koncepto de hikikomoro pligrandiĝis, ĉi tiu diversiĝo estis rimarkita, en si mem, kiel problemo. Ĝi efektive nutras la timon, ke la ekspansio de la nocio subfosos la signifon kiu komence donis sian formon al la nocio hikikomoro. Homoj subtenantaj ĉi tiun vidpunkton kutime diras:
#000022
"Dum ni iom post iom vastigas la kategorion hikikomoro, homoj opinios ke ili kvalifikiĝos por subteno dirante ke ili estas hikikomoruloj; ili ensaltos la hikikomoro-vagonaron pensante ke ĝi estas furoro. Dum aviduloj evoluigas misprezentojn pri tio kio hikikomoro estas, ĉu ne okazos grava kresko de hikikomorulo-imitantoj? Dume, ĉu ne ĉiuj iĝos hikikomoruloj?
#000023
Tiuokaze, kial diable ni kreis ĉi tiun terminon?
#000024
Malantaŭ tiuj voĉoj troviĝas ankaŭ iom da pesimismo:
#000025
Vere, se ni prikonsideras nur unu flankon de la fenomenoj ĉirkaŭ hikikomoro, certe indas atenti ĉi tiujn opiniojn. Kaj ĉar la fenomeno nomata hikikomoro estas vere multfaceta, se vi provas kompreni ĝin, eblas ke via vidpunkto estas unuflanka. Rigardante ĝin en pli vasta perspektivo, mi pensas ke ni povus ankaŭ diri ke kvankam estas same por ĉiu etikedo kiun la socio malestimas (kaj ne nur por "hikikomoro"), nehikikomoruloj, kiam ili libervole nomas sin "hikikomoruloj" , ĉiam havas kialon por fari tion en la plej profunda parto de siaj koroj. Ĉar la vundoj kiujn ili portas ne videblas, ili ne povas malkaŝe suferi antaŭ homoj. Do ili alprenis ĉi tiun negativan etikedon jam uzatan de la socio, kaj agante tiel ili donas al si la rajton suferi la doloron kaŭzitan de ĉi tiuj nevideblaj vundoj. Tiamaniere, kaj homoj nur pretendantaj esti hikikomoruloj kaj homoj kiuj vere estas tiaj fine iros el la sola spaco kie ili povas kundividi la saman problemon. Ili ambaŭ fariĝos kamaradoj kun la samaj vundoj en la koro.
#000026
Ĉu la Vorto Hikikomori estis Superflua?
#000027
Do, retrorigardante aferojn per ĉi tiu (duparta) artikolo, ni eltrovas ke pro tio ke la kutima vorto hikikomori – kiu ŝajnas esti parto de la japana leksikono ekde la Heian-periodo – ricevis novan signifon en la 1980-aj jaroj kaj disvastiĝis en la socio, kelkaj problemoj okazas pro la granda hikikomori-leksikono kiu poste aperis. Sed ĉu aferoj vere estus pli bonaj, se ni unue ne estus kreintaj ĉi tiun vorton?
#000028
Kiel mi diris antaŭe, multaj homoj tiel opinias, kaj mi multe komprenas ilian opinion. Sed, entute, mi opinias ke estis bona afero ke la termino hikikomori estis sendita en la mondon kun sia nova signifo, nome sia aktuala signifo. Komparante la avantaĝojn kaj la malavantaĝojn, mi iom vidas avantaĝojn. Ĉar tia estas mia sperto: En la 1980-aj jaroj, kiam mi komencis esti hikikomorulo (en la nuna senco de la vorto), mi havis teruran tempon ĉar tiu konvena vorto ankoraŭ ne ekzistis. Skribi ke ĝi estis "terura" tuj igas la aferojn malpli pezaj, sed efektive mi falis en tian angoron ke mi scivolis ĉu mia vivo ne jam finiĝis – ĉu mi ne devus morti, tiam? Mi ne sciis kiel klarigi mian mensostaton al homoj ĉirkaŭ mi: mi ne estis laboranta kaj ne povis eliri mian ĉambron. Ne vere ke "mi ne sciis kiel" diri al ili: estis pli ke mi ne havis manieron diri al ili. Ne estis maniero komuniki al aliaj tion kio okazis. Mi ne havis vortojn. Neniu vortprovizo por tio. Mi ne povis klarigi ĝin.
#000029
Dum ni iras tien, la fakto ke la vorto hikikomori nun ekzistas faras la situacion tute malsama, kvankam ĝia difino estas ambigua. Kompreneble, eĉ se ekzistas vorto por tio, oni havas baron por venki antaŭ ol konfesi ke oni estas koncernato. Sed se mi nur estus havinta ĉi tiun hikikomori-vorton, mi estus povinta diri al tiuj, kiuj venis kaj provis helpi min: "Mi ne scias, kiel tio ĉi okazis, sed... mi fariĝis hikikomorulo."
#000030
Per tia diro, eble miaj geamikoj estus igintaj stululon el mi, sed ĉiuokaze tio estus ebliginta al ili pli-malpli "kompreni" kia estas mia situacio. Eĉ se ili ne komprenus ĝin, ili almenaŭ "komprenus" la ideon. Ĉiuokaze estas en ordo. Ili forlasus min kaj forirus. Por iu kiu ne povas moviĝi, ĉi tio estas la plej facila solvo.
#000031
Ĉar mi ne havis la taŭgan vorton por klarigi mian situacion al tiuj ĉirkaŭ mi, mi finfine veturis al la muro, ekkontempli malprudentajn perspektivojn kiel "Mi iru al Afriko kaj mortu." (* 2).
#000033
Eĉ se la H-Vorto baldaŭ malaperus
#000035
Tial mi opinias ke estas bele ke la vorto hikikomori naskiĝis. Ni nur bezonas batali kontraŭ la diskriminacio kaŭzata de tiu termino. La sufero pro tiu ĉi batalo, en mia kazo, estas ankoraŭ malgranda kompare al la doloro kiun mi sentis kiam ne ekzistis tia vorto, kiam mi ne povis esprimi min.
#000036
Ĉar la nocio pri hikikomoro pli kaj pli disvastiĝos ekde nun, la signifo kunigata kun ĉi tiu termino eble iam malaktualiĝos. Eble la nocio tiom ampleksiĝos ĝis tia mezuro ke ne plu havos sencon ke la vorto hikikomori daŭre ekzistu, sed eĉ se okazos tiel, mi tamen opinias ke estas bele ke ni havis ĉi tiun terminon dum kelka tempo.
#000037
Bonaj aferoj kiujn ni havis, eĉ provizore, estis "bonaj" aferoj ĉiuokaze. Kiam tio okazos, ni probable diros ke ĉi tiu nocio similis al la aldona linio de geometria problemo.
#000038
Oni devis meti linion tien por solvi la problemon. Sed se la problemo estas solvita, tiam ĉi tiu plia linio ne plu necesas. Ankaŭ se la nocio hikikomoro disvastiĝus iomete tro, ni finfine atingos punkton kiam ĉiuj kaj iu ajn estas hikikomoruloj. Oni komprenos ke ankaŭ tiel nomataj "ordinaraj homoj" havas "hikikomorajn flankojn". Ĉu tio ne konsciigos multajn homojn, ke post ĉio "Hikikomoruloj ne estas kulpigindaj", "Hikikomori ne estas problemo", "Ne utilas provi devigi ilin labori"? Nun, se mi tiom ofte ripetas la vorton hikikomori, tio estas ankaŭ ĉar mi volas ke la socio agnosku la fakton ke "hikikomoruloj konsistigas tavolon de la loĝantaro ekzistantan en ĉiu homa socio; ne necesas igi el ili problemon kiel ni nun faras." Alivorte, mi uzas la h-vorton por ke la socio ne plu igu ilin problemo.
#000039
... Al la japana versio de tiu ĉi artikolo... Al la angla versio de tiu ĉi artikolo
#000040
手にとって読める!ひきポス冊子版(オール書き下ろし)「ゲーム・ネット・現実逃避」12号発売中!
#000042
『ひきポス』は、ひきこもり当事者、経験者の声を発信する情報発信メディア。生きづらさ問題を当事者目線で取り上げます。当事者、経験者、ご家族、支援者の方々へ、生きるヒントになる記事をお届けしていきます。お問合せはこちらから Contact in English
更新情報が届き便利です。ぜひフォローしてみて下さい!
手にとって読める!ひきポス冊子版(オール書き下ろし)「ひきこもりと母」13号発売中!
#000043
『ひきポス』は、ひきこもり当事者、経験者の声を発信する情報発信メディア。生きづらさ問題を当事者目線で取り上げます。当事者、経験者、ご家族、支援者の方々へ、生きるヒントになる記事をお届けしていきます。お問合せはこちらから Contact in English
#000044
引用するにはまずログインしてください
#000045
限定公開記事のため引用できません。
#000047